Han sympatiserte først med Senterpartiet, men meldte seg senere inn i Fremskrittspartiet. Som nyutdannet jurist var han tillitsvalgt i Fremskrittspartiets Ungdom. Han var formann i Nord-Trøndelag FrP 1982–1985. Slapgård var medlem av Nord-Trøndelag fylkesting 1984–1991, som den første for sitt parti, og fungerte som Fremskrittspartiets gruppeleder. I 1989 var han partiets 1. kandidat til Stortinget fra Nord-Trøndelag, og stod nærmest til å vinne et mandat. I 1990 ble han valgt inn i Fremskrittspartiets sentralstyre. Slapgård var medlem av Kringkastingsrådet 1990–1993 og Sivilforsvarsrådet 1991–1995.